stanford-oval/wikipedia huggingface dataset:
מי שלא רוצה אותי
רקע

"מי שלא רוצה אותי" מספר על גבר שאינטרנשיונל מזמינה לביתה, כנראה לצורך מפגש מיני חד-פעמי (סטוץ). המשפט "מי שלא רוצה, שלא יבוא אליי" חוזר על עצמו רבות לאורך השיר, ומאשר כי הזמרת מחוזרת על ידי מספר גברים שונים במקביל, ולא צריכה להתחנן לזוגיות עם גבר שלא שלם עם תחושותיו ומיניותו. בדומה לשיר "פטה מורגנה" נכתב "מי שלא רוצה אותי" במקור ללהקת דרמה, שאחד מחבריה היה עופר ניסים. הוא נכתב והולחן על ידי מיקיאגי, שאף הקליט את קולות הרקע בו.
בהערות האלבום, השיר נפתח בשורה "לכלבה החצופה בת-שבע". אינטרנשיונל סיפרה ש"בת-שבע" הוא שמה של בת-דודתה, שלא קיבלה את היותה טרנסג'נדרית.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ישראל | המצעד העברי השבועי של רשת ג' | 27 |  |
|  ישראל | המצעד העברי השבועי של גלי צה"ל | 8 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | יוני 1994 | תקליטור | IMP דאנס |  |
ביאורים

↑  הופץ כסינגל משולש בשם: "מי שלא רוצה אותי (Narkis)" •‏ "Yes Sir, I Can Boogie" •‏ "No Alibi".
הערות שוליים

1 2 3 4 5 6  Ofer Nisim Featuring Danna - מי שלא רוצה אותי (Narkis) / Yes Sir I Can Boogie / No Alibi (באנגלית), 1993, נבדק ב-2023-07-08
| דנה אינטרנשיונל |
| --- | --- | --- |
| אלבומים • סינגלים • וידאוגרפיה • שירים | אלבומים • סינגלים • וידאוגרפיה • שירים |  |
| אלבומי אולפן | דנה אינטרנשיונל • אומפטמפה • איפיטמפה • מגנונה • חופשייה • יותר ויותר • החלום האפשרי • הכל זה לטובה |  |
| אלבומים אחרים | דיווה – האוסף • האלבום • אוסף הסינגלים • 101 כלבים דלמטים |  |
| ערכים קשורים | אירוויזיון 1998 • אירוויזיון 2011 • עופר ניסים • "דנה קמה" • "מחווה לדנה אינטרנשיונל" |  |
| דנה אינטרנשיונל – שירים |
| --- | --- | --- |
| דנה אינטרנשיונל | "פטה מורגנה" • "סמר-מר" • "מי שלא רוצה אותי" • "משחק הדמעות" • "No Alibi" • "ערוסה" • "Yes Sir, I Can Boogie" • "סעידה סולטנה" (2015) • "דנה אינטרנשיונל" • "ההצגה חייבת להמשך" |  |
| אומפטמפה | "לילה טוב אירופה" • "פטראנס" • "אני לא יכולה בלעדיך" • "ישנן בנות" • "Umpatampa" • "Qu'est-Ce Que C'est?" • "Right Now" •‏ "100% גבר" • "בתולה" • "Zomba" • "דרור יקרא" • "נוסעת לפטרה" |  |
| איפיטמפה | "אני רוצה לחיות" • "מי שלא רוקד עומד" • "פלאש גורדון" • "לילה טוב אירופה" • "דנה אינטרנשיונל" • "Qu'est-Ce Que C'est?" • "בתולה" |  |
| מגנונה | "מגנונה" • "Let Kiss" • "דון קיחוטה" • "יש בו אש" • "I'm Gonna Let" ‏• "Cinquemilla" • "מנפנפת" • "אות משמים" • "סיפור אהבתם של חס וחלילה" • "בוא" |  |
| דיווה – האוסף | "Power" • "שיר קדמשנתי (סקס אחר)" • "זמר שלוש התשובות" |  |
| חופשייה | "Dror Yikra (Traditional Prayer for Freedom)" •‏ "Free" • "מוכר הפרחים" • "Love Is All There Is" •‏ "Language of Love" • "עד סוף הזמן" • "La Vita è Bella" •‏ "Tease Me" •‏ "Glamorous" • "אני אוהבת" • "This Is the Night" •‏ "If You Don't Love Me The Way I Am" •‏ "Woman in Love" •‏ "Diva" |  |
| יותר ויותר | "ניצחתי" • "תן לחיות" • "אלף ימים של אהבה (קשר)" • "יותר ויותר" • "לקום בבוקר" • "אתה הורס" • "אתה הדי.ג'י. שלי" • "הרגשה טובה" • "שיר" • "בדרך אל החופש" • "הכל יהיה ורוד" • "ואחרי הכל" • "עד סוף הזמן" |  |
| החלום האפשרי | "עד היום" • "תחלום" • "תגיד לי, מי?" • "מכת חום (איי לה דיר לה דה דה)" • "החלום האפשרי" • "בסוף יהיה טוב..." • "רק לא היום" • "Gotta Move On" •‏ "Superman" • "סיפור קצר" • "ניצחתי" (גרסה אקוסטית) |  |
| הכל זה לטובה | "הכל זה לטובה" • "יום הולדת" • "בראשית" • "לא מאמינה" • "יאללה באלגן" • "סרט הודי" • "Love Boy" • "את מוכנה" • "איפה הלב" • "אתה ממגנט אותי" • "יום אחר" • "חורבות האהבה" |  |
| שירים אחרים | "Power" • "וזה לא מה ש..." • "במקום הכי נמוך בתל אביב" • "האם זו אהבה" • "עליי" • "Ding Dong" • "כשהגברים רוקדים" • "מה לעשות?" • "Loca" • "עיר שלמה" • "Down on Me" • "ילדים זה שמחה" • "אמונות קטנות" • "We Can Make It" • "רותי" • "יש לי אהבה (לה קוסטה)" • "נשארת איתך" • "Diva to Diva" •‏ "Just the Way You Are" • "מקהלה עליזה" • "אחלה גבר" • "לה קוקרצ'ה" • "Big D*** Energy" • "שקיעה אחת" |  |
מאיר בוכמן

| --- | --- |

 לידה:  15 בדצמבר 1938 (בן 85) תל-אביב, פלשתינה (א"י) 
 מקום לימודים:  הטכניון – מכון טכנולוגי לישראל 
 תקופת הפעילות:  מ-1964
 תחום יצירה:  אדריכלות
 יצירות ידועות:  מגדלי חוף הכרמל, כוכב יאיר, שכונת בוכמן מודיעין, מרינה הרצליה
 פרסים והוקרה:  ארץ ישראל יפה   תל אביב הצעירה
 buchman-arch
 
מאיר בוכמן (נולד ב-15 בדצמבר 1938) הוא אדריכל ומתכנן ערים ישראלי.
ביוגרפיה

מאיר בוכמן נולד בתל אביב. את לימודיו התיכוניים סיים בגימנסיה העברית "הרצליה". ב-1956 התגייס לצה"ל ושירת כלוחם בגולני את שירות המילואים סיים כמפקד ביחידת ההנדסה של פיקוד העורף. מנעוריו עסק באמנויות הציור והצילום, התעמק במוזיקה והתעניין בספרות. נישא בשנת 1966 והתאלמן ב-2007. לו שתי בנות, מעצבת ופסיכולוגית. בת זוגו היא פרופ' אהובה בלקין.
ביוגרפיה > קריירה

בוכמן השלים לימודי אדריכלות בטכניון. במסגרת לימודיו השתלם במשרד האדריכלים "ACP" בפריז, בשנת 1964, הוזמן בוכמן לעבוד במשרדיהם של האדריכלים רם כרמי ולאחר מכן יעקב יער. בשנת 1970 הקים משרד אדריכלים אותו חלק עד שנת 1973 עם האדריכל יאיר גור, כשבע עשרה שנה פעל באורח עצמאי, ומ-1987 חבר לאדריכל ספי גולדנברג בשותפות שנמשכה למעלה משני עשורים. עבודות התכנון שנעשו על ידיו במהלך השנים, כוללות בעיקר תכנון מרחבים ציבוריים וסביבות מגורים תוך מתן דגש על האדם בסביבה ואינטראקציה אנושית.
במסגרת עבודתו זכה בתחרויות אדריכליות רבות והפרויקטים שתכנן פורסמו במאמרים בעיתונות מקצועית בארץ ובעולם ועוטרו בפרסים רבים כמו: המרכז לשרות הקשיש בעפולה עם יאיר גור, רובע מגורים חדש באילת, תכנון המרכז העירוני וקריית החינוך באלעד, בית המשפט העליון ירושלים, בנין מרכז הבניה, המוזיאון הטכנולוגי - חיפה, בנין עיריית אשקלון, מרכז התרבות ואולם מופעים בלוד, בנין משרד החוץ בירושלים, מרכז יזרעאליה בחיפה, מתחם הסנט באוניברסיטת תל אביב, פרסי "תל אביב הצעירה" מטעם התאחדות הקבלנים, פרס א"י יפה על תכנון היישוב כוכב יאיר ועוד.
ביוגרפיה > פעילות ציבורית

משנות השבעים המוקדמות היה בוכמן פעיל באגודת האינג'ינרים והארכיטקטים, והוא ממייסדי כתב העת של אגודת הארכיטקטים א א וחבר במערכת הירחון. שנים רבות היה חבר ושופט בוועדת התחרויות האדריכליות של ארכיון אדריכלות ישראל, ארגן סימפוזיונים לדיונים בנושאי אדריכלות ושותף להם.
בשנים 1981-1987 היה חבר סגל הוראה בפקולטה לאדריכלות ובנין ערים בטכניון כמנחה לתכנון אורבני. בוכמן העמיד תלמידים רבים כמנחה במחלקות ללימודי ארכיטקטורה במוסדות להשכלה גבוהה וכשופט עבודות תלמידים. במשרדו המשמש שנים רבות בית אולפנה וחממה לאדריכלות על כל ענפיה, השתלמו עד היום אדריכלים צעירים, רבים מהם הפכו עצמאיים וקנו להם שם.
ביוגרפיה > פרויקטים בולטים

בשנת 1978, תכנן את פרויקט מגדלי חוף הכרמל בחוף כיאט בחיפה. פרויקט שנוי במחלוקת בו תכננו שישה מגדלי ענק על חוף הים (נכון לשנת 2020 רק שניים מששת המגדלים נבנו).
בשנת 1980 הוזמן בוכמן לתכנן את היישוב החדש כוכב יאיר כפרבר גנים בעל אופי כפרי, ונפלה לידו ההזדמנות ליישם את משנתו התכנונית ביישוב קהילתי גדול, המונה כ-1000 משפחות. כאן תכנן, בשיתוף התושבים, נופי מגורים חדשניים המתמזגים בנוף הגבעות המייחד את המקום ומתאימים לאוכלוסיות עבורן נוצר. התכנון כלל מרכזי ציבור ומסחר. שדרות ירוקות המיועדות להולכי רגל ולרוכבי אופניים מקשרות בין מוקדים ציבוריים אלו לבין אזורי המגורים ומאפשרות מפגש בין התושבים. היישוב כוכב יאיר הפך הדוגמה המקיפה ביותר בישראל לסוג זה של ישוב, ותושביו דורגו במשאל דעת קהל ארצי כתושבים המרוצים ביותר מהתכנון של יישובם ותרומתו לאיכות חייהם.
פיתוח רעיונות לתכנון יישוב המשתלב בנוף הטבעי תוך דגש על הפן הצורני והסגנוני, באו לידי ביטוי בתכנון שעשה בוכמן בשנת 1985 ליישוב הקהילתי רעות, שנועד לאנשי צבא הקבע ולכוחות הביטחון בניהול צוות של ח"א. התכנון כלל התווית ככרות ורחבות השזורים זה בזה, מתחמים לפעילות קהילתית-חברתית וחינוכית ואזורים מקורים המהווים הד לנוף המקיף את היישוב.
בשנות ה-90 המוקדמות תכנן את השכונה הנושאת את שמו, "שכונת בוכמן" כחלק מהתכנון לעיר מודיעין שתכנן האדריכל משה ספדיה.
בשנים 1988- 1995 תכנן בוכמן מתחמי נופש, תיירות, מגורים, מסחר וספורט ימי לחופי הרצליה, אשדוד ואשקלון וביניהם שלוש המרינות הגדולות בארץ בהן קרוב לאלפיים מקומות עגינה לכלי שיט מסוגים שונים, בניני מנהלה ושירותים. תכנונו יוצר חיבור בין הנמל, המעגן והרציף ליחידה אחת בלתי נפרדת, ומייחד חלקים נרחבים לאזורים הפתוחים לכלל הציבור כאשר שוברי הגלים והמזחים מהווים גם טיילת.
בשנת 1996 תכנן בוכמן את העיר מודיעין עילית כעיר ל-50,000 תושבים, בה מודגש חיזוק ופיתוח המרחב הציבורי. בהתחשב בעובדה שרוב התושבים אינם מחזיקים ברכב פרטי, מזמינים הרחובות הולכי רגל לנוע בהם: ילדים יכולים להגיע בביטחון למוסדות חינוך ברגל והמבוגרים למרכזים.
בשנת 2000, השלים את תכנון מתחם סומייל בתחום הרחובות ז'בוטינסקי, בן-סרוק, ארלוזורוב ואבן גבירול בתל אביב.
הערות שוליים

↑  אסתר זנדברג, קריקטורה בדרך לגימנסיה, באתר הארץ, 16 באוקטובר 2005
↑  שני שילה, פרויקט מגדלי חוף הכרמל בנוי מוזר ומפריד בין חיפה לים - אז מה הפלא שהוא נכלל ברשימת הפרויקטים האדריכליים, באתר TheMarker‏, 30 בנומנבר 2007
↑  עדינה חכם, יקרה מבוקשת: ביקור בשכונת מוריה במודיעין, באתר ynet, 5 ביוני 2015
↑  דליה טל, ‏ת"א: המקומית אישרה להפקדה במחוזית את תוכנית סומייל, באתר גלובס, 23 ביולי 2000
| --- | --- |
בקרת זהויות :  NLI: 987012273674505171  VIAF: 6067167807342118130006   WorldCat (עם VIAF): 6067167807342118130006
מיץ

ערך זה עוסק במשקה מצמחים. אם התכוונתם לעיר בצרפת, ראו .
מיץ תפוזים
מיץ הוא משקה המופק מהוצאת הנוזלים הטבעיים שבתוך ירקות ופירות.
שימוש

בישראל שכיחים מאוד מיצים כגון מיץ תפוחים, מיץ תפוזים, מיץ ענבים, לימונדה ומיץ אשכוליות. במדינות רבות מקובל גם לשתות מיץ חמוציות, מיץ שזיפים, ומיץ עגבניות. כמו כן מקובל לשלב במיץ מספר זני פירות. תערובת מקובלת בארצות הברית למשל היא תפוח ודובדבנים שחורים.
מיצים רבים נחשבים כבעלי סגולות רפואיות: מיץ תפוחים, למשל, מכיל כמות גדולה של ויטמין C, ומיץ שזיפים נחשב כמקל על פעילות מערכת העיכול.
ברים למיצים נהיו שכיחים בעולם המערבי. בבארים נמכרים מיצי פירות טריים המוכנים במקום, אשר משמרים את ערכו התזונתי של הפרי. מאחורי ההנחה שמיץ טרי בריא יותר עומד הטיעון שמרגע שהפרי עבר סחיטה, מגיבים נוגדי החימצון שלו עם רדיקלים חופשיים של חמצן ומאבדים מערכם התזונתי. המיץ שכיח גם במתכוני בישול רבים סביב העולם. לדוגמה, מיץ לימון מסייע בהוספת טעם חמוץ או מריר למאכלים.
באנגליה, המונח "מיץ פירות" משמש רק לתיאור מיץ שיוצר מפירות בלבד, ללא חומרים מלאכותיים. תקנות בנושא מפורסמות על ידי הממשלה.
צריכת מיץ פירות באירופה, באוסטרליה, בניו זילנד ובארצות הברית גדלה בסוף המאה ה-20, קרוב לוודאי בשל תפיסה ציבורית של מיצים כמקור טבעי ובריא של מרכיבים מזינים ובשל עניין ציבורי גואה בנושאי בריאות.
הסימונים על גבי מיצי פירות עשויים להיות מטעים. "ללא תוספת סוכר" הוא צירוף שכיח בתוויות המיצים, אולם המוצרים לרוב עשויים מ"תרכיזים משוחזרים" שמתנהגים בדומה לסוכרים.[דרושה הבהרה] לצרכן קשה לדעת במקרה שכזה מה היו מרכיבי התרכיזים.
כשהמיץ משווק בצורתו המרוכזת, יש להוסיף מים, על מנת להחזיר את הנוזל למצבו המקורי (בדרך כלל יש לתרכיזים טעם שונה מאוד ממיץ מאותו מקור כשהוא סחוט טרי). אין לבלבל בין מיץ לבין מחית, שהיא לרוב מיץ מלאכותי שיש לדלל במים. שיטות שכיחות לשימור ועיבוד של מיצי פירות כוללות אידוי וייבוש בהתזה.
ראו גם

סיבים תזונתיים
מסחטה
הערות שוליים

↑
↑
↑
↑  Offline Maintenance, www.foodstandards.gov.au
| מיצים |
| --- | --- | --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |  |
| שונות | אוטיי • סיידר • עשב חיטה • צום מיצים • שייק |  |
| --- | --- |
בקרת זהויות :  GND: 4051279-4  NDL: 00575141  NKC: ph153484 
דוכן של מיצי פירות בשוק בנצרת 2016
מישיים

| מישיים |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: ורדנאים
משפחה:: מישיים
שם מדעי
 Ulmaceae ‏מירבל, 1815

מישיים (שם מדעי: Ulmaceae) היא משפחה של צמחים מסדרת הורדנאים, הכוללת 7 סוגים ו-45 מינים.
מאפיינים

המשפחה כוללת עצים ושיחים ירוקי-עד או נשירים הנפוצים בעיקר באזור הממוזג באמריקה הצפונית,צפון אסיה ומזרחה ובאירופה.
העלים מסורגים, ערוכים לרוב, בשני טורים והענף דומה לנוצה. העלים פשוטים ונשירים.
לרוב משוננים ומחודדים בראשם. בסיס העלה  הוא א-סימטרי במידה ניכרת.
הפרחים בודדים או נמצאים בקבוצות קטנות והם חד-מיניים או דו-מיניים.
העטיף לרוב פשוט. השחלה מורכבת משני עלי שחלה.
הפרי הוא בית גלעין, אגוזית או כנפית.
ההאבקה נעשית על ידי הרוח.
בני המשפחה התפתחו לפני כ-50 מיליון שנה, בתקופת האאוקן.
בישראל גדל רק מין אחד מהמשפחה והוא בוקיצה שעירה.
מאמן העונה בפרמייר ליג

| --- | --- |

 מדינה:  הממלכה המאוחדת 
 הגוף המעניק:  התאחדות הכדורגל האנגלית 
 תקופת הפרס:  1994–הווה (כ־30 שנה) 
 אתר רשמי
 
אלכס פרגוסון, שיאן הזכיות בתואר, כולן כמאמן מנצ'סטר יונייטד
פפ גוארדיאולה, זכה 4 פעמים בתואר, כמאמן מנצ'סטר סיטי
ארסן ונגר, זכה 3 פעמים בתואר, כמאמן ארסנל
ז'וזה מוריניו, זכה 3 פעמים בתואר, כמאמן צ'לסי
מאמן העונה בפרמייר ליג (באנגלית: Premier League Manager of the Season) הוא תואר המוענק מדי עונת כדורגל (מאז 1993/1994) למאמן אשר נבחר לבולט, ליוצא דופן וטוב ביותר באותה עונה בפרמייר ליג. הבחירה נעשית על ידי פאנל מומחים וההכרזה על הזוכה מתרחשת בשבוע השני או השלישי של חודש מאי.
לאחר הקמת ליגת הפרמייר ליג ב-1992, נכנסו פרסי "מאמן החודש" ו"מאמן העונה" בראשית 1993/1994. תארים אלו נוספו על פרסי כדורגלן השנה בליגה האנגלית מטעם התאחדות עיתונאי הכדורגל האנגלית, המוענק משנת 1947, וכדורגלן השנה בליגה האנגלית מטעם התאחדות שחקני הכדורגל באנגליה ובוויילס, המוענק משנת 1973.
ב-1994 נבחר הזוכה הראשון, מאמן מנצ'סטר יונייטד אלכס פרגוסון, אשר זכה באליפות הליגה באותה עונה. זוכה התואר ב-2022 הוא מאמן ליברפול יורגן קלופ. שיאן הזכיות בפרס הוא אלכס פרגוסון, אשר זכה 11 פעמים, הראשונה ב-1994 והאחרונה ב-2013, שנת פרישתו. בשנת 1998 הפך ארסן ונגר למאמן הלא בריטי הראשון שזוכה בתואר, וזכה פעמיים נוספות, כולן כמאמן ארסנל. חמישה מאמנים זכו בתואר יותר מפעם אחת, ז'וזה מוריניו (3),ארסן ונגר (3), פפ גוארדיולה (3), יורגן קלופ (2) ואלכס פרגוסון (11). פרגוסון זכה בתואר 3 פעמים ברציפות, בין השנים 2007–2009, ובכך מחזיק בשיא הזכיות הרצופות בתואר.
רשימת הזוכים

| עונה | מאמן | מדינה | מועדון |
| --- | --- | --- | --- |
| 1993/1994 | אלכס פרגוסון | סקוטלנד סקוטלנד | מנצ'סטר יונייטד |
| 1994/1995 | קני דלגליש | סקוטלנד סקוטלנד | בלקברן רוברס |
| 1995/1996 | אלכס פרגוסון (2) | סקוטלנד סקוטלנד | מנצ'סטר יונייטד |
| 1996/1997 | אלכס פרגוסון (3) | סקוטלנד סקוטלנד | מנצ'סטר יונייטד |
| 1997/1998 | ארסן ונגר | צרפת צרפת | ארסנל |
| 1998/1999 | אלכס פרגוסון (4) | סקוטלנד סקוטלנד | מנצ'סטר יונייטד |
| 1999/2000 | אלכס פרגוסון (5) | סקוטלנד סקוטלנד | מנצ'סטר יונייטד |
| 2000/2001 | ג'ורג' ברלי | סקוטלנד סקוטלנד | איפסוויץ' טאון |
| 2001/2002 | ארסן ונגר (2) | צרפת צרפת | ארסנל |
| 2002/2003 | אלכס פרגוסון (6) | סקוטלנד סקוטלנד | מנצ'סטר יונייטד |
| 2003/2004 | ארסן ונגר (3) | צרפת צרפת | ארסנל |
| 2004/2005 | ז'וזה מוריניו | פורטוגל פורטוגל | צ'לסי |
| 2005/2006 | ז'וזה מוריניו (2) | פורטוגל פורטוגל | צ'לסי |
| 2006/2007 | אלכס פרגוסון (7) | סקוטלנד סקוטלנד | מנצ'סטר יונייטד |
| 2007/2008 | אלכס פרגוסון (8) | סקוטלנד סקוטלנד | מנצ'סטר יונייטד |
| 2008/2009 | אלכס פרגוסון (9) | סקוטלנד סקוטלנד | מנצ'סטר יונייטד |
| 2009/2010 | הארי רדנאפ | אנגליה אנגליה | טוטנהאם הוטספר |
| 2010/2011 | אלכס פרגוסון (10) | סקוטלנד סקוטלנד | מנצ'סטר יונייטד |
| 2011/2012 | אלן פארדיו | אנגליה אנגליה | ניוקאסל יונייטד |
| 2012/2013 | אלכס פרגוסון (11) | סקוטלנד סקוטלנד | מנצ'סטר יונייטד |
| 2013/2014 | טוני פוליס | ויילס ויילס | קריסטל פאלאס |
| 2014/2015 | ז'וזה מוריניו (3) | פורטוגל פורטוגל | צ'לסי |
| 2015/2016 | קלאודיו ראניירי | איטליה איטליה | לסטר סיטי |
| 2016/2017 | אנטוניו קונטה | איטליה איטליה | צ'לסי |
| 2017/2018 | ז'וזפ גוארדיולה | ספרד ספרד | מנצ'סטר סיטי |
| 2018/2019 | ז'וזפ גוארדיולה (2) | ספרד ספרד | מנצ'סטר סיטי |
| 2019/2020 | יורגן קלופ | גרמניה גרמניה | ליברפול |
| 2020/2021 | ז'וזפ גוארדיולה (3) | ספרד ספרד | מנצ'סטר סיטי |
| 2021/2022 | יורגן קלופ (2) | גרמניה גרמניה | ליברפול |
| 2022/2023 | ז'וזפ גוארדיולה (4) | ספרד ספרד | מנצ'סטר סיטי |
זכיות לפי מדינה

| מדינה | מאמנים | זכיות |
| --- | --- | --- |
| סקוטלנד סקוטלנד | 3 | 13 |
| ספרד ספרד | 1 | 4 |
| צרפת צרפת | 1 | 3 |
| פורטוגל פורטוגל | 1 | 3 |
אנגליה אנגליה: 2
איטליה איטליה: 2
| גרמניה גרמניה | 1 | 2 |
ויילס ויילס: 1
זכיות לפי מועדון

| מועדון | זכיות |
| --- | --- |
מנצ'סטר יונייטד: 11
צ'לסי: 4
ארסנל: 3
מנצ'סטר סיטי: 4
ליברפול: 2
בלקברן רוברס: 1
טוטנהאם הוטספר: 1
איפסוויץ' טאון: 1
ניוקאסל יונייטד: 1
קריסטל פאלאס: 1
מבחני התחלקות

מבחן חלוקה (נקרא גם סימן חלוקה, סימן התחלקות או מבחן התחלקות) הוא דרך מהירה ונוחה לקבוע בבסיס מסוים מתי מספר שלם מסוים מתחלק במספר שלם a ללא שארית. מבחני החלוקה שונים זה מזה, בהתאם לטבעו העשרוני של המספר a, אך לכולם אותו עקרון: צמצום המספר הנבדק למספר פשוט יותר, על ידי חיסור מספר המתחלק ב-a.
חלקם (כמו סימני החלוקה ב-2,3,4,5,11) נותנים גם את השארית וחלקם (כמו 7, 13) רק את העובדה שהמספר מתחלק או לאו.
מבחני חלוקה בסיסיים > שמירת שארית

המבחנים שניתנו לעיל למספרים 7, 13, 19, 23, 29, 31, אינם משמרים את השארית אלא מסוגלים רק לקבוע האם המספר מתחלק בו או לא. כדי לשמור על השארית ניתן לחלק את המספר המקורי לקבוצות שגודלן n כך שהמספר שבו רוצים לבדוק התחלקות מחלק את  10^{n}-1 ולחבר אותן, וכך שוב ושוב עד שמקבלים מספר עם n ספרות ומטה. השיטה הזאת בדרך כלל לא יעילה לחישובים בעל פה, מאחר שהמספר שנותר בסוף התהליך עשוי להיות גדול.
המבחנים שניתנו לעיל למספרים 2, 3, 4, 5, 6, 8, 9, 10, 11 משמרים את השארית.
2

מספר מתחלק ב-2 אם ורק אם ספרת האחדות שלו מתחלקת ב-2. במילים אחרות, מספר הוא זוגי, אם ורק אם ספרת האחדות שלו היא זוגית (0, 2, 4, 6, 8). לדוגמה, המספרים 8, 72 ו-9746 הם זוגיים, והמספרים 3, 79 ו-957 הם אי-זוגיים.
3

מספר מתחלק ב-3 אם ורק אם סכום הספרות שלו מתחלק ב-3. לדוגמה, המספר 201 מתחלק ב-3 כי סכום הספרות הוא 2+0+1=3. גם המספר 837 מתחלק בשלוש כי סכום הספרות הוא 8+3+7=18, ו-18 מתחלק ב-3 כי סכום הספרות של 18 הוא 1+8=9, ו-9 מתחלק בשלוש. המספר 65 לא מתחלק ב-3 כי 6+5=11, ו-11 לא מתחלק בשלוש (כי 1+1=2).
4

מספר מתחלק ב-4 אם ורק אם הסכום הנוצר מספרת העשרות שלו מוכפלת בשתיים ועוד ספרת האחדות - מתחלק ב-4. לדוגמה, המספר 1,832 מתחלק ב-4 כי הסכום שנוצר הוא 8 המתחלק ב-4 (3X2 + 2 = 8). המספר 98,214 לא מתחלק ב-4, כי הסכום הנוצר הוא 6 אשר לא מתחלק ב-4 (1X2 + 4 = 6).
5

מספר מתחלק בחמש אם ורק אם ספרת האחדות שלו היא 5 או 0. במילים אחרות - מספר מתחלק בחמש אם ורק אם ספרת האחדות שלו מתחלקת בחמש.
לדוגמה, המספרים 85, 100 ו-85,535 מתחלקים בחמש, והמספרים 94, 758, ו-74,542 אינם מתחלקים בחמש.
7

מספר מתחלק בשבע אם ורק אם לאחר שמחברים את המספר ללא ספרת האחדות לספרת האחדות מוכפלת בחמש, מקבלים מספר שמתחלק ב-7. למשל, 224 מתחלק ב-7 כיוון ש- 22+4*5=42.
מספר מתחלק בשבע אם ורק אם לאחר שמחסרים מהמספר ללא ספרת האחדות את ספרת האחדות מוכפלת בשתיים, מקבלים מספר שמתחלק ב-7, או 0. למשל, 224 מתחלק ב-7 כיוון ש- \ 22-4*2=14.
סימן התחלקות נוסף, אשר אינו עובד למספרים קטנים אך משמר את השארית, הוא לחלק את המספר למספרים שש-ספרתיים (החל בצד ימין) כך שאם נשרשר אותם נקבל את המספר המקורי. כעת מחברים את כל המספרים שיצאו. ניתן לחזור על הפעולה שוב ושוב עד שמתקבל מספר בין 6 ספרות ומטה, שאז השיטה אינה עובדת עוד.
8

מספר מתחלק ב-8 אם ורק אם המספר שיוצרות שלוש ספרותיו הימניות מתחלק ב-8.
9

מספר מתחלק ב-9 אם ורק אם סכום ספרותיו מתחלק ב-9. לחלופין מספר חיובי מתחלק ב-9 אם ורק אם סכום הספרות הסופי שלו שווה ל-9.
11

מספר מתחלק ב-11 אם ורק אם לאחר שמחסרים ומחברים לסירוגין את ספרותיו מתקבל מספר שמתחלק ב-11 למשל, 924 מתחלק ב-11 שכן 11 = 4 + 2 - 9.
דרך נוספת:
מספר מתחלק ב-11 אם ורק אם לאחר שמחסרים מהמספר ללא ספרת האחדות את ספרת האחדות, מתקבל מספר שמתחלק ב-11 למשל, 924 מתחלק ב-11 שכן 88 = 4 - 92
דרך נוספת: מספר דו ספרתי מתחלק ב11 אם ספרותיו זהות. מספר תלת ספרתי מתחלק ב11 אם סכום שתי ספרותיו הקיצוניות שווה לספרה האמצעית או גדול ממנה ב-11. למשל, 253, 825.
דרך נוספת:
מתחילים מן הספרה הימנית ומחלקים את ספרות המספר לזוגות (במקרה של מספר בעל מספר אי-זוגי של ספרות הספרה השמאלית תישאר לבד) לאחר מכן מחברים את הזוגות עד שמקבלים מספר דו-ספרתי שמתחלק ב-11 למשל, 924 מתחלק ב-11 מכיוון שכן 24+9=33
13

מספר מתחלק ב-13 אם ורק אם לאחר שמוסיפים למספר ללא ספרת האחדות את ספרת האחדות מוכפלת בארבע, מקבלים מספר שמתחלק ב-13. למשל, 234 מתחלק ב-13 כיוון ש- \ 23+4\cdot 4=39.
19

מספר 10a+b מתחלק ב-19 אם ורק אם a+2b מתחלק ב-19. לדוגמה, כדי לבדוק את המספר 5149 מחשבים את  \ 514+2\times 9=532. ניתן להמשיך בתהליך ולקבל  \ 53+2\times 2=57, ושוב:  \ 5+2\times 7=19, ולכן 57 מתחלק ב-19, כמו גם 532 ו-5149.
מבחני חלוקה התלויים בבסיס הספירה

א. באופן כללי, אם מספר נתון בבסיס ספירה b, ניתן לבדוק אם הוא מתחלק ב-b-1 או בכל מחלק של b-1 על ידי סיכום ספרותיו, כפי שנעשה עבור 9 ו-3 בבסיס 10. כך למשל עבור מספר שנתון בבסיס 8 די לבדוק אם סכום ספרותיו מתחלק ב-7 כדי לדעת אם המספר כולו מתחלק ב-7. ההסבר זהה להסבר של סימן החלוקה של 3 ו-9.
ב. באופן דומה, אם מספר נתון בבסיס ספירה b, ניתן לבדוק אם הוא מתחלק ב-b+1, על ידי חיבור וחיסור ספרותיו לסירוגין, כפי שנעשה עבור 11.
ג. כמו כן, לכל מחלק של bn (כאשר b הוא בסיס הספירה), מספר מסוים מתחלק בו אם ורק אם n הספרות האחרונות שלו מתחלקות בו. ההסבר זהה להסבר של 2, 5, 4 ו-8 בבסיס 10.
דוגמה ליישום 3 כללים הנ"ל:
למספר בבסיס 6 יהיו מבחני חלוקה למספרים 2,3 (לפי כלל ג), 5 (לפי כלל א) ו- 7, (לפי כלל ב). מה שהופך את בסיס 6 לבסיס הקטן ביותר שיש לו מבחני חלוקה פשוטים לארבעת המספרים הראשוניים הראשונים.
מבחני התחלקות כלליים

המספר 10x+y מתחלק ב-10a+1 אם ורק אם x+(9a+1)y מתחלק ב-10a+1

המספר 10x+y מתחלק ב-10a+3 אם ורק אם x+(3a+1)y מתחלק ב-10a+3

המספר 10x+y מתחלק ב-10a+7 אם ורק אם x+(7a+5)y מתחלק ב-10a+7

המספר 10x+y מתחלק ב-10a+9 אם ורק אם x+(a+1)y מתחלק ב-10a+9
ישנם מקרים בהם שני המחלקים שווים, ואז שיטת הבדיקה הזו אינה מועילה.

במקרים כאלה אפשר להפחית מהמחולק הראשון את המחלק ואז המחלק השני יהיה שונה.
קיום מבחן התחלקות

להלן הוכחה שלכל מספר קיים מבחן התחלקות:
ראשית נפרק את המספר לשני מחלקים: אחד מכל הגורמים הראשוניים שהם או 2 או 5, והשני מכל השאר. שני המספרים שהתקבלו זרים, ולכן מספיק להראות שלשניהם קיים סימן התחלקות.
לראשון: אם הוא מהצורה  2^{m}\cdot 5^{n} מספיק לבדוק את  \max\{m,n\} הספרות האחרונות.
לשני: המספר זר ל-10 (כי אין בו גורמים 2 או 5) ולכן על פי משפט אוילר קיים k כך שהוא מחלק את  10^{k}-1. לפיכך, אם נחלק את המספר למספרים באורך k (מתחילים מצד ימין) ונחבר אותם, ונחזור על התהליך איטרטיבית עד שנקבל מספר עם פחות מ-k ספרות, נוכל לדעת אם המספר המקורי התחלק במספר השני.
כיוון שמספר מתחלק במספר מסוים אם ורק אם הוא מתחלק בשני גורמים זרים שלו, והוכחנו שניתן לפרק אותו לשני מספרים שלכל אחד מהם ניתן לבדוק התחלקות, הוכחנו שניתן לבדוק התחלקות גם למספר המקורי.
מיפמורטיד

|  נתונים כימיים |
| --- | --- |
 מסה מולרית:  1,236.748511898 יחידת מסה אטומית מאוחדת 
 מזהים
 קוד ATC:  L03AX15 
 מספר CAS:  83461-56-7
 PubChem:  23725094
 ChemSpider:  9847332
 
מיפמורטיד (Mifamurtide), המשווקת על ידי חברת טקדה בשם המסחרי מפקט (באנגלית: Mepact), היא תרופה המיועדת לטיפול באוסטאוסרקומה, סוג של סרטן עצמות התוקף בעיקר ילדים ומתבגרים, ועלול להיות קטלני בכשליש מהמקרים.
התרופה מאושרת באירופה ממרץ 2009 ובישראל כלולה בסל הבריאות משנת 2012.
אופן הפעולה

המרכיב הפעיל של התרופה הוא מיפמורטיד (Mifamurtide), מולקולה סינתטית המדמה מרכיב בדופן התא של חיידקים. מיפמורטיד נקשר לתאים במערכת החיסון ומשפעל אותם כנגד תאים סרטניים המגיעים לריאות, שכן גרורות בריאות מהוות את גורם התמותה הראשוני במחלה. תאי מערכת החיסון מזהים תאים סרטניים המגיעים לריאות וקוטלים אותם, וכך מפחיתים היארעות גרורות בריאות.
התוויה

מפקט ניתנת לילדים, מתבגרים ומבוגרים צעירים (גילאים 2–30) החולים באוסטיאוסרקומה High grade עם מחלה מתקדמת וללא גרורות, לאחר הסרה כירורגית מלאה של הגידול הראשוני בעצם. התרופה ניתנת יחד עם הטיפול הכימותרפי לאחר הניתוח, על-מנת לשפר את שרידות החולים במחלה.
במחקר פאזה 3 רחב-היקף בחולי אוסטאוסרקומה, תוספת של מיפמורטיד לטיפול הכימותרפי תרמה משמעותית לשיפור שרידות החולים במעקב לאורך 6 שנים, בכך שהפחיתה את הסיכון לתמותה מהמחלה בכשליש בהשוואה לקבוצת הביקורת שקיבלה כימותרפיה ללא מיפמורטיד.
תופעות לוואי

במחקר פאזה 3 עם מיפמורטיד, מרבית תופעות הלוואי היו קלות-בינוניות. תופעות הלוואי הנפוצות ביותר כללו – צמרמורות, חום, עייפות, בחילה, טכיקרדיה (דופק מואץ), וכאבי ראש.
הערות שוליים

↑  1, Meyers PA, Gorlick R. Osteosarcoma. Pediatr Clin North Am 1997; 44:973-989.
↑  2, Strober W, Murray PJ, Kitani A, Watanabe T. Signalling pathways and molecular interactions of NOD1 and NOD2. Nat Rev Immunol 2006;6:9-20.
↑  3, Fidler IJ, Sone S, Fogler WE, et al. Eradication of spontaneous metastases and activation of alveolar macrophages by intravenous injection of liposomes containing muramyl dipeptide. Proc Natl Acad Sci USA 1981;78:680-1684.
↑  4, Mepact Summary of  Product Characteristics, 2009.
↑  5, Ibid
↑  6, Meyers PA, et al. Osteosarcoma: The Addition of Muramyl Tripeptide to Chemotherapy Improves Overall Survival – A Report From The Children’s Oncology Group. J Clin Oncol 2008;26:633-638
↑  7, Ibid
↑  8,Meyers PA, Schwartz CL, Krailo MK, et al. Osteosarcoma: A Randomized, Prospective Trial of the Addition of Ifosfamide and/or Muramyl Tripeptide to Cisplatin, Doxorubicin, and High-Dose Methotrexate. J Clin Oncol 2005;23:2004-2011.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מבנה מולקולרי של התרופה,
 נוסחה כימית: C59H109N6O19P
 מסה מולרית: 1237.499 גרם למול
, מספר CAS: 83461-56-7